Ñeñt̃o'marña yeñoteñ Moisés po'ñoñ ñeñt̃ atet̃ anaret̃ ahuat̃ judioneshacop , ñeñt̃pa' ama e'ñeye' cohuenteno ñeñt̃ atet̃ cohuentena t̃e' ñeñt̃ orrtatosnay Cristo . Añ ñoñets ñeñt̃ atet̃ anaret̃ ahuat̃ ñeñt̃pa' aña toma'ntena ñeñt̃cha' e'ñe po'ñoc̈h cohuenetuerrtsa ñeñt̃cha' orrterrtsa tsapat̃onet̃ . Ñeñt̃o'marña añ ñoñets ñeñt̃ atet̃ anaret̃ ahuat̃ ñeñt̃pa' amach errot̃enot̃ a'cohuentatanoña acheñenesha' ama't puesheñarra ñeñt̃ muenenayeñ o'ch yemtenanañ Yompor . Ama't c̈hocma muetsa'yesetañe't̃ eyarrac̈hno po'chñarecop e'ñe atet̃ oteneñ añ ñoñets ñeñt̃ atet̃ anaret̃ , ñeñt̃pa' amach errot̃enot̃ e'ñe a'cohuentatanoña acheñenesha' . Ama't pat̃e'tets char c̈hocma muetsa'yesetañe't̃ ñeñt̃ Yomporecop , ñeñt̃pa' ama e'ñeye' a'cohuentatane't̃eña acheñenesha' Yomporecop ama't puesheñarra ñeñt̃ muenenayeñ o'ch yemtenanañ Yompor .
